Parma

**Parma** je grad u italijanskoj regiji Emilia-Romagna poznat po svojoj šunki, siru, arhitekturi i lijepom prirodnom krajoliku. Sjedište je poznatog univerziteta *Università degli Studi di Parma* (UNIPR), jednog od najstarijih na svijetu. Grad je podijeljen na dva dijela istoimenom rječicom Parma. Etrursko ime grada je adaptirano od strane Rimljana da bi asociralo na okrugli parma štit.

Parma je i upravno sjedište istoimene pokrajine, kao i biskupijsko sjedište.

## Historija 
mini|lijevo|240px|Katedrala i batisterij iz Parme
Grad su osnovali Rimljani u 2. vijeku p. n. e. Važno je prometno i trgovačko središte. Nakon ostrogotskih razaranja u 4. vijeku naselje je obnovljeno u srednjem vijeku. Bio je poprište sukoba između Svetog Rimskog Carstva i Pape u 14. vijeku, pa je često mijenjao vladare. Papa Pavao III. 1545. godine proglasio je Parmu dijelom Vojvodstva Parme i Piacenze. Nakon razdoblja habsburške vlasti, krajem 18. vijeka grad dolazi pod vlast Francuza, da bi se već 1815. godine vratio pod austrijsku vlast. Godine 1861. Parma je priključena novoosnovanoj Kraljevini Italiji. Danas je Parma važno cestovno i željezničko čvorište na pravcu između Milana i Bologne. Ima razvijenu prehrambenu i farmaceutsku industriju, metalurgiju, proizvodnju stakla i mašina, a najpoznatiji proizvod je sir parmezan.

## Znamenite ličnosti 
### Slikari i kipari 
mini|desno|260px|Detalj Correggiove freske iz *Camera di San Paolo*.
* Girolamo Francesco Maria Mazola , poznatiji kao Parmigianino, slikar
* Sisto Badalocchio, slikar
* Alessandro Araldi, slikar
* Michelangelo Anselmi, slikar rođen u Toskani
* Giovanni Maria Francesco Rondani, slikar 
* Girolamo Mazzola Bedoli, slikar
* Antonio da Correggio, slikar rođen u Correggiu (Reggio Emilia) 
* Benedetto Antelami, arhitekt i kipar
* Giacomo Zanguidi, slikar
* Bartolomeo Schedoni, slikar
* Oreste Carpi, slikar

### Ostali 
* Giambattista Bodoni, tipograf
* Ferdinando Paer, kompozitor
* Giuseppe Verdi, kompozitor opera
* Arturo Toscanini, dirigent
* Bernardo Bertolucci, filmski režiser
* Giovannino Guareschi, pisac
* Vittorio Bottego, istraživač
* Attilio Bertolucci, pjesnik
* Aleksandar Farnese, vojni zapovjednik
* Cleofonte Campanini, dirigent

## Privreda 
Parma je poznata po svojim prehrambenim proizvodima: po siru parmezanu (Parmigiano Reggiano), koji se proizvodi po cijeloj pokrajini Reggio Emilia, i po svom pršutu (Prosciutto di Parma). Zbog velike tradicije u proizvodnji i plasmanu prehrambenih proizvoda, 2004. Parma je izabrana za sjedište Evropske agencije za sigurnost prehrambenih proizvoda (European Food Safety Authority, EFSA).

Parma je sjedište dviju snažnih multinacionalnih prehrambenih kompanija: Barille (tjestenina) i Parmalata (mljekarska industrija).

File:Parmigiano_reggiano_piece.jpg|Parmigiano-Reggiano sir, pravi "parmezan"
File:Prosciutto_di_Parma_-_affettato2.jpg|Prosciutto di Parma

## Prijateljski gradovi
*, Shijiazhuang, Kina
*, Milwaukee, SAD
*, Guadalajara, Meksiko
*, Bourg-en-Bresse, Francuska
*, Tours, Francuska
*, Guadalajara, Castile-La Mancha, Španija
*, Ljubljana, Slovenija
*, Szeged, Mađarska
*, Moncton, Kanada
*, Stockton, SAD
*, Worms, Njemačka

## Vanjski linkovi 
* 360° panoramske slike grada
* Kratka historija grada na videu
* Evropska agencija za sigurnost prehrambenih proizvoda
* 

Kategorija:Gradovi u Italiji
Kategorija:Parma